jkorsvik/nowiki_second_scrape_merged huggingface dataset:
Three Steps in the Dark

Three Steps in the Dark er en britisk B-kriminalfilm fra 1953 regissert av Daniel Birt. Manuset ble skrevet av Brock Williams og var basert på en historie av Roger East. I rollene ses blant annet Greta Gynt, Hugh Sinclair og Sarah Lawson.British Film Institute tok med filmen på sin liste over de 75 mest ønskede savnede britiske spillefilmene, noe som i høy grad skyldtes filmhistorikeres interesse for Birts relativt korte regikarriere, som ble avbrutt av hans død i en alder av 47 år i 1955. The National Film and Sound Archive in Australia informerte senere BFI at det har filmen.


== Handling ==
Den kranglesyke eldre mannen Arnold Burgoyne samler sine to nevøer, niese og advokat til sitt staselige hjem, Clarendon, for å informere dem om de seneste endringene han har planlagt å gjøre i testamentet. Niesen Sophia («Sophy») er en fremgangsrik kriminalforfatter og trenger ikke hans penger. Burgoynes eldre nevø Philip arvet den tilgrensende familieeiendommen Morton Curlew. Der avler han opp veddeløpshester. Philip er gift med Dorothy («Dotty»). Burgoynes yngre nevø Henry er pengelens og planlegger å gifte seg med den franske teaterskuespilleren Esmé Robert.
Burgoyne hadde opprinnelig tenkt å etterlate Clarendon til Henry, men han kunngjør ved middagsbordet at han etterlater alt til stedets tilsynelatende senile og mangeårige husholderske, Mrs. Riddle, dersom ikke Henry bryter med Esmé. Henry forlater rasende huset. Esmé pakker væsken og reiser tårefull avsted i håp om å rekke siste tog til London. Burgoyne forteller Sophy at Esmé teknisk sett fremdeles er gift med sin første mann. Selv om han forlot henne, har ikke skilsmissen gått igjennom ennå. 
Kort etter blir Burgoyne myrdet i sitt arbeidsrom. Inspektør Forbes sier at ethvert familiemedlem, som var samlet på Clarendon, hadde motiv.


== Rolleliste ==
Greta Gynt - Sophy Burgoyne
Hugh Sinclair - Philip Burgoyne
Sarah Lawson - Dorothy
Elwyn Brook-Jones - Wilbraham
John Van Eyssen - Henry Burgoyne
Nicholas Hannen - Arnold Burgoyne
Hélène Cordet - Esme
Alastair Hunter - Inspektør Forbes
Katie Johnson - Mrs. Riddle


== Referanser ==


== Eksterne lenker ==
(en) Three Steps in the Dark på Internet Movie Database 
(nl) Three Steps in the Dark på MovieMeter 
(en) Three Steps in the Dark på AllMovie 
(en) Three Steps in the Dark på Rotten Tomatoes
Vincent Janssen

Vincent Petrus Anna Sebastiaan Janssen (født 15. juni 1994) er en nederlandsk fotballspiller som spiller for den belgiske klubben Royal Antwerp.
Han har tidligere spilt for Almere City FC, og ble sommeren 2015 kjøpt av AZ Alkmaar. I sin første sesong for klubben ble han toppscorer i Eredivisie med 27 mål. Sommeren 2016 ble han kjøpt av Tottenham, og overgangssummen skulle ha vært rundt 200 millioner kroner, ifølge Sky Sport!
Moren hans er den nederlandske verdensmesteren i svømming fra VM i svømming 1982 på 200 meter fri Annemarie Verstappen.


== Landslaget ==
Han ble tatt ut i Nederlands tropp til VM i fotball 2022 i Qatar.


== Referanser ==


== Eksterne lenker ==
Voetbal International profile
Netherlands profile
Alkmaar's Vincent Janssen drawing Ruud van Nistelrooy comparisons
(en) Vincent Janssen – UEFA 
(fr) Vincent Janssen – LÉquipe 
(en) Vincent Janssen – Transfermarkt 
(en) Vincent Janssen – national-football-teams.com 
(en) Vincent Janssen – WorldFootball.net 
(en) Vincent Janssen – Soccerbase.com 
(en) Vincent Janssen – FootballDatabase.eu 
(en) Vincent Janssen – Soccerway 
(en) Vincent Janssen – EU-Football.info 
(en) Vincent Janssen – FBref
Pandora-kvartalet

Pandora-kvartalet, svensk: Kvarteret Pandora er et kvartal i Gamla stan i Stockholm. Kvartalet er omgitt av Bedoirsgränd i nord, Västerlånggatan i øst, Skräddargränd i sør og Stora Nygatan i vest. Kvartalet består av to bygårder: Pandora 2 og 5, hvor nummer 2 tilsvarer Stora Nygatan 25 og nummer 5 tilsvarer Västerlånggatan 38.


== Navnet ==
Nesten alle kvartalsnavn i Gamla Stan ble til på slutten av 1600-tallet, og er oppkalt etter hendelser eller personer (hovedsakelig guder) fra gresk og romersk mytologi. Pandora var ifølge gresk mytologi den første kvinne som ble sendt av gudene til jorden med en eske som inneholdt alle sykdommer og ulykker, derav uttrykket Pandoras eske, kilden til alt ondt.


== Kvartaler ==

Huset i Pandora 2 (Stora Nygatan 25) ble reist i 1860-årene og hadde allerede da den nåværende fasade inkludert rustikke hjørnekjeder og rustikke pilastre som markerer inngangen. Mellom første etasje og 2. etasje er en frise med konsoller og medaljonger. Utstillingsvinduene kan lukkes med treskodder som har fyllinger og relieffer med blomsterdekor.
Rundt århundreskiftet i 1900 var eiendommen eid av ur- og verkstedsfirmaet Gyllenberg & Rosengren. Selskapet var svensk representant for blant annet amerikanske fonografer og det tyske plateselskapet Lyrophon, men den største virksomhet var innen engroshandel med ur. I første etasje hadde urmaker Per Nilsson Wohlin (1837-1889) sin butikk. Fra den tiden henger fortsatt en klokke på fasaden. Uret er utformet som et stort lommeur.
I det tidligere Pandora-3 (nå 5, Skräddargränd 2), hadde skredderlauget kontor mellom 1627 og i 1842. De hadde skjenkebevilling og deres kro het Källaren Druvan, Förgylda Drufvan eller Vindrufvan som iblant også ble kalt Skreddare krogen.
Eiendommen Pandora 5 (Västerlånggatan 38) ble bygget i 1740 for boktrykkeren Johan Laur. Horrn fra Nürnberg. Han var også en framgangsrik forlegger og døde i 1741. Den nåværende fasaden ble bygget i 1897 etter tegninger av arkitekt Ernst Haegglund. Han fulgte også den rådende mote og plasserte støpejernspillarer mellom de nye store åpningene til butikkvinduene.
Av totalt 36 støpjernsfasader i Gamla Stan som ble kartlagt av Stockholms stadsmuseum var 25 beliggende i Västerlånggatan, som inntil begynnelsen av 1900-tallet var Stockholms viktigste handlegate. De første støpejernssøylene ble tatt i bruk i 1863 i Cephalus-kvartalet og de siste i 1904 i Ulysses-kvartalet.


== Litteratur ==
Hasselblad, Björn; Lindström, Frans (1979). Stockholmskvarter: vad kvartersnamnen berättar. Stockholm: Almqvist & Wiksell / Hugo Gebers förlag. s. 29. ISBN 91-20-06252-4. Libris: 7219146. 
Stahre, Nils-Gustaf; Fogelström, Per Anders (1986). Stockholms gatunamn: innerstaden. Monografier utgivna av Stockholms stad. Stockholm: Liber/Allmänna förlaget. s. 54. ISBN 91-38-90777-1. Libris: 7269073. 
Butiksfasader i Gamlebyen: bygninger av undersøkelsen og inventar / Maria Lorentzi (tekst, bilde) ; Ingrid Johansson (bildet).
Byggesøknadstegninger opprettet i august 1896 av arkitekt Ernst Haegglund.


== Eksterne lenker ==

(sv) Stockholmskällan har multimedia som gjelder Pandora-kvartalet
Devkalion-kvartalet

Devkalion-kvartalet, svensk: Kvarteret Deucalion (eller Deukalion) er et kvartal i den søndre delen av Gamla stan i Stockholm. Kvartalet er omgitt av Västerlånggatan i nord, Järntorget og Triewaldsgränd i øst, Kornhamnstorg i sør og Funckens gränd i vest. Kvartalet består av åtte bygårder: Devkalion 1-3 og 6-10.


== Navnet ==
De fleste kvartalene i Gamla stan ble til i løpet av 1600-tallet og senere og er oppkalt etter hendelser og personer  (hovedsakelig guder) fra gresk og romersk mytologi. Devkalion (latin Deucalion) var i gresk mytologi det greske folkets stamfar.


== Kvartalet ==

På hjørneeiendommen Devkalion 1 (Triewaldsgränd/Kornhamnstorg 61) hadde farmasøyten Christopher Molitors sitt hus, hvor han og etter ham, hans sønn og sønnesønn drev apoteket Engelen mellom 1649 og 1764. På tomtekartet fra 1700, ser det ut til at han har hatt sin virksomhet først på Järntorgets sørøstre hjørne. Apoteket ble drevet frem til 1969, da det ble omgjort til Restaurant Engelen.Et hus i Devkalion 8 (Kornhamnstorg 57) ble opprinnelig  bygget i 1620. Det ble i 1741 erstattet av et nytt hus i stein bygd for kjøpmann Hans Degerman. Byggetillatelsen fra 3. mars 1741 er bevart, hvor det blant annet står: «Denna Bÿgnad af sten kommer at företagas och Bÿggas uti Stadens södra del och qwarteret Deucalion för handelsman herr Hans Degerman. Bÿgges av Murmestaren Wisner...»Naboeiendommen Devkalion 9 (Kornhamnstorg 59) var på 1600-tallet eid av kjøpmann og brukseier Thomas Funck. Han eide også det som etter ham er kalt Funckska huset på Kornhamnstorg 53 i det tilstøtende kvartalet Typhon. Funckens gränd er oppkalt etter ham. Tidlig på 1700-tallet tilfalt huset Johan Nordanväder (adlet: Nohlanwähr), gjennom giftemål med Brita Funck, Thomas Funcks barnebarn. Stenportalen stammer fra midten av 1600-tallet.Bygården Devkalion 10 (Funckens gränd/Västerlånggatan 72 til 74) ble oppført på 1600-tallet og var utleid i mange år til innredningsfirmaet AB Robert Ditzinger. Det er dokumentert av en avisannonse fra 1893 at firmaet solgte diverse husholdningsartikler og tekstiler i byggets tre etasjer. Huset var en tid et hotell. De etasjehøye vinduene i de øverste etasjene viser at det en gang var et varehus. I dag (2016) er det kontorlokaler i huset og Restaurant Agaton i første etasje. Ditzingers drev senere med salg fra lokaler i Kornhamnstorg 57, og var i kvartalet til 1968, da kleskjeden Kapp-Ahl overtok det meste av firmaets lokaler.


== Historiske bilder ==

		
		
		


== Referanser ==


== Litteratur ==
Hasselblad, Björn; Lindström, Frans (1979) Stockholmskvarter: vad kvartersnamnen berättar. Stockholm: Almqvist & Wiksell / Geber. Libris 7219146. ISBN 91-20-06252-4


== Eksterne lenker ==

(sv) Stockholmskällan har multimedia som gjelder Devkalion-kvartalet
Ecotrail Oslo 2016

Ecotrail Oslo 2016 var andre gang Ecotrail Oslo ble arrangert. Løpet ble arrangert 21. mai 2016. 
Løpet var over fire distanser;

18 km
30 km (ny fra 2016)
45 km ultraløp
80 km ultraløp


== Resultater, herrer ==


=== 18 km ===


=== 30 km ===


=== 45 km ultraløp ===


=== 80 km ultraløp ===


== Kvinner ==


=== 18 km ===


=== 30 km ===


=== 45 km ultraløp ===


=== 80 km ultraløp ===


== Eksterne lenker ==
Topptid.no - Resultatliste Arkivert 2. juni 2016 hos Wayback Machine.
Eric Bailly

Eric Bertrand Bailly (fransk uttale: ​[eʁik bɛʁ.tʁɑ̃ baji]; født 12. april 1994) er en ivoriansk fotballspiller som spiller for den franske klubben Marseille, på lån fra den engelske klubben Manchester United. Han har tidligere spilt for de spanske klubbene Villarreal CF og Espanyol.


== Meritter ==


=== Manchester United ===
Europaligaen: (1) 2016/17
Ligacupen: (1) 2017
FA Community Shield: (1) 2016


== Referanser ==


== Eksterne lenker ==
(en) Eric Bertrand Bailly – kategori av bilder, video eller lyd på Commons 
(en) Eric Bailly – Olympedia 
(fr) Eric Bailly – LÉquipe 
(en) Eric Bailly – Transfermarkt 
(en) Eric Bailly – national-football-teams.com 
(en) Eric Bailly – WorldFootball.net 
(en) Eric Bailly – Soccerbase.com 
(en) Eric Bailly – FootballDatabase.eu 
(en) Eric Bailly – Soccerway 
(en) Eric Bailly – PlaymakerStats.com 
(en) Eric Bailly – FBref
Paratheocris

Paratheocris er en slekt av biller som tilhører den artsrike underfamilien Lamiinae i familien trebukker (Cerambycidae).


== Utseende ==
Middelsstore, brunspraglete trebukker. Antennene er omtrent så lange som kroppen. Dekkvingene er mye bredere enn pronotum, parallellsidige med rettvinklede "skuldre".


== Levevis ==
Som de fleste andre trebukker borer larvene i ved.


== Utbredelse ==
Gruppen er utbredt i Sentral- og Vest-Afrika.


== Systematisk inndeling ==

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien vedbukker, Lamiinae Latreille, 1825
Stammen Theocridini J. Thomson, 1858
Slekten Paratheocris Breuning, 1938
Paratheocris haltica (Jordan, 1903)
Paratheocris lunulata (Hintz, 1919)
Paratheocris mimetica (Aurivillius, 1907)
Paratheocris nigromaculata (Breuning, 1938)
Paratheocris obliqua (Jordan, 1903)
Paratheocris olivacea Breuning, 1938
Paratheocris similis Breuning, 1938
Paratheocris viridis (Aurivillius, 1907)


== Kilder ==
Longicorn ID - Theocridini
Liste over slektene
Katalog med utbredelsesdata Arkivert 27. april 2016 hos Wayback Machine.


== Eksterne lenker ==
Bilde av Paratheocris lunulata Arkivert 11. april 2016 hos Wayback Machine.
(en) Paratheocris i Encyclopedia of Life 
(en) Paratheocris i Global Biodiversity Information Facility 
Paratheocris – detaljert informasjon på Wikispecies
Heterosyklisk forbindelse

En heterosyklisk forbindelse i organisk kjemi er en syklisk forbindelse med to eller flere typer atomer i ringen. Hvis forbindelsen er en aromatiske forbindelser vil det bety at ett eller flere av karbonatomene har blitt byttet ut med andre atomer, noen ganger kalt heteroatomer.
Eksempler på heterosykliske aromatiske forbindelser er pyridin, pyrrol og furan.
Storkyrkobrinken

Storkyrkobrinken er en gate i Gamla stan i Stockholm, som går fra Storkyrkan til Myntgatan. I middelalderen ble den kalt St. Nicolai brink. Ved Västerlånggatan endret den navn til St. Laurentii gränd, hvis navn kommer fra et laug som holdt til her. På 1500-tallet ble den kalt Skolstugegränd etter en skole som lå her.


== Se også ==
Neptun-kvartalet
Cephalus-kvartalet
Storkyrkan
Storkyrkoskolan


== Eksterne lenker ==
(en) Storkyrkobrinken – kategori av bilder, video eller lyd på Commons 

(sv) Stockholmskällan har multimedia som gjelder Storkyrkobrinken
Pascoea

Pascoea er en slekt av biller som tilhører den artsrike underfamilien Lamiinae i familien trebukker (Cerambycidae).


== Utseende ==
Middelsstore, vanligvis mørke og blanke trebukker. De har gjerne lyse flekker eller tverrbånd.


== Levevis ==
Som de fleste andre trebukker borer larvene i ved.


== Utbredelse ==
Artene lever på Ny-Guinea med noen omkringliggende øyer.


== Systematisk inndeling ==

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien vedbukker, Lamiinae Latreille, 1825
Stammen Tmesisternini J. Thomson, 1860
Slekten Pascoea White, 1855
Pascoea angustana (Kriesche, 1923)
Pascoea bilunata (Kriesche, 1923)
Pascoea bimaculata (Gestro, 1876)
Pascoea brunneoalba Gressitt, 1984
Pascoea coeruleogrisea Breuning, 1950
Pascoea degenerata (Heller, 1914)
Pascoea dohrni (Fairmaire, 1833)
Pascoea exarata (Pascoe, 1862)
Pascoea idae White, 1855
Pascoea meekei Breuning, 1966
Pascoea mimica Gressitt, 1984
Pascoea parcemaculata Breuning, 1948
Pascoea spinicollis (Boisduval, 1835)
Pascoea thoracica (Thomson, 1864)
Pascoea torricelliana Gressitt, 1984
Pascoea undulata Gressitt, 1984
Pascoea wareoensis Withaar, 2016


== Kilder ==
Longicorn ID - Tmesisternini
Liste over slektene
Katalog med utbredelsesdata


== Eksterne lenker ==
(en) Pascoea i Encyclopedia of Life 
(en) Pascoea i Global Biodiversity Information Facility 
(en) Kategori:Pascoea – bilder, video eller lyd på Wikimedia Commons 
Pascoea – detaljert informasjon på Wikispecies 
(en) Pascoea – kategori av bilder, video eller lyd på Commons
Aromatisitet

Aromatisitet er en egenskap til visse kjemiske forbindelser, blant annet aromatiske hydrokarboner (eller arener). Aromatiske stoffer, også kalt aromater, har omfattende konjugerte ringformedepi-bindinger. Det er en rekke kriterier som en forbindelse må tilfredsstille for å være aromatisk:

Syklisk, for å få høy symmetri og degenererte orbitalnivåer
Være helt konjugert, det vil si at hvert atom i ringen må ha minst en uhybridisert p-orbital i valensskallet
Plan, for å få best overlapp mellom de uhybridiserte p-orbitalene
Ringsystemet må inneholde 4n+2 π-elektroner der n = 0,1,2,...Det fjerde kriteriet er kalt Hückels regel etter den tyske kjemikeren Erich Hückel, som oppdaget den i 1931.
Eksempler på aromatiske forbindelser er benzen, furan, og anilin.


== Kilder ==
Bruice, PY. Organic Chemistry. Upper Saddle River, New Jersey, USA: Pearson Education, 2004. ISBN 0131217305
Tåkenatten

Tåkenatten (svensk: I dimma dold) er en svart-hvitt svensk dramafilm fra 1953 i regi av Lars-Eric Kjellgren. Manuset ble skrevet av Vic Suneson, som var et pseudonym for Sune Viktor Lundquist. Det bygger på hans roman med samme navn fra samme år. Sonja Wigert spiller rollen som Jimmie Hedström.


== Handling ==
En tåkefull søndagskveld blir direktør Walter Willding skutt og drept av sin hustru Lora i deres villa ved Erstaviken sydøst for Stockholm. Mordet blir oppdaget av Walters elskerinne Jimmie Edström etter at hun kom tilbake fra en båttur med offerets yngre bror Jack. Han anmelder mordet til politiet. Den unge kriminalkommissarie Myrman får saken. Ettersøkt av politiet går Lora i sin hukommelse gjennom de hendelsene som førte til den desperate handlingen.


== Rolleliste ==
Eva Henning - Lora Willding
Sonja Wigert - Jimmie Hedström, femme fatale
Hjördis Petterson - Annie Eriksson, Loras moster
Dagmar Ebbesen - Vilma, slekten Wildings faktotum
Sif Ruud - Bojan, stockholmshore
Mimi Nelson - Frelsesarmésoldat
Sven Lindberg - Kriminalkommissarie Myhrman
Sture Lagerwall - Jack Willding, kunstner, Loras svoger
Georg Rydeberg - Walter Willding, forretningsmann, Loras mann
Hugo Björne - Fredrik Sjövall, «Farbror Fred», familiens advokat
Erik Strandmark - Olle Lindaeus, fungerende direktør i familjeforetaket, Loras fetter
Erik «Bullen» Berglund - Politisjefen
Torsten Hillberg - Overkonstabel
Henrik Schildt - Journalist på kaféen
Bengt Blomgren - Journalist på kaféen


== Eksterne lenker ==
(en) Tåkenatten på Internet Movie Database 
(no) Tåkenatten hos Filmfront 
(sv) Tåkenatten i Svensk Filmdatabas
Taiseki-ji

Taiseki-ji store helligdom for essensiell undervisning (japansk: 大石寺 多宝富士大日蓮華山大石寺, Tahō Fuji Dainichirenge-zan Taiseki-ji) ofte bare kalt Taiseki-ji eller Taiseki-ji' hovedtempel (総本山, sōhonzan) er hovedtempelet til den japanske buddhistiske retningen Nichiren Shōshū. Tempelet befinner seg i de nederste skråningene av fjellet Fuji-san i Fujinomiya i prefekturet Shizuoka, Japan.
Tempelområdet ble donert av Nanjo Shichiro-Jiro Tokimitsu, og tempelet ble grunnlagt i 1290 av Nikkō Shōnin (1246–1333), en av disiplene til den japanske religiøse reformatoren Nichiren (1222–1282).


== Eksterne lenker ==
tempelets hjemmeside
Silicon Valley (fjernsynsserie)

Silicon Valley er en amerikansk komiserie som har gått på HBO siden 2014. Handlingen dreier rundt seks unge menn som vil starte en teknologiselskap i Silicon Valley. Selskapet er kalt Pied Piper og har en unik kompresjonsalgoritme som de ønsker å utvikle. Serien er skapt av Mike Judge, John Altschuler og Dave Krinsky.


== Rolleliste ==
Richard Hendricks … Thomas Middleditch
Erlich Bachman … T.J. Miller
Monica Hall … Amanda Crew
Dinesh Chugtai … Kumail Nanjiani
Bertram Gilfoyle … Martin Starr
Donald «Jared» Dunn … Zach Woods
Nelson Bighetti … Josh Brener
Laurie Bream … Suzanne Cryer


== Referanser ==


== Eksterne lenker ==
(en) Silicon Valley på Internet Movie Database 
(en) Silicon Valley på Rotten Tomatoes 
(en) Silicon Valley på Metacritic
Kempon Hokke-shū

Kempon Hokke-shū (japansk: 顕本法華宗) er en japansk Nichirenbuddhistisk bevegelse som bygger på lærdommene til den japanske religiøse reformatoren Nichiren (1222–1282). Den ble grunnlagt av Nichijū (1314–1392) i 1384.
I Japan har den et medlemskap på omkring 100,000 husholdninger og flere legmedlemmer befinner seg i USA. Den internasjonale grenen av Kempon Hokke-shū er for øyeblikket Sinyou Tsuchiya.


== Eksterne lenker ==
Tempelet Myomanji
Ragnhild Ovenberg Lyche

Ragnhild Ovenberg Lyche (født Ragnhild Adelheid Leonarda Ovenberg 6. desember 1885 i Kristiania, nåværende Oslo, død 19. januar 1963) var en norsk skuespiller.


== Familie ==
Ragnhild Ovenberg Lyche var datter av malermester Anton Julius Leonor Ovenberg og Randi Aalbu. Hun ble 9. desember 1909 gift i Skien med forfatteren Hans Christian Lyche. Ekteskapet ble oppløst i 1918. Hun ble annen ganggift med kunstmaleren Wilhelm Meling. Slektsnavnet er også skrevet Owenberg.


== Liv og virke ==
Hun var ved Fahlstrøms Theater i Kristiania sesongen 1906-1907, og medvirket i Nationalturneen 1909-1910. Turnévirksomheten fortsatte i 1910-1911 med Det Nye Teater. Årene 1911-1913 var hun tilknyttet Trondhjems Nationale Scene og hun har også spilt ved Stavanger Faste Scene. Senere vendte hun tilbake til Trondheim.Om å reise med Nationalturneen og spille i Kirkenes skrev Ovenberg blant annet at «Dengang var det ingen scene der, så vi spilte oppe på et stort og langt kjøkkenbord. Garderobe fantes ikke, vi sto sammenpresset og kledte av og på oss bak et forheng».Lyche medvirket i fire svenske stumfilmer 1912-1914og i én dansk stumfilm i 1914.


== Teaterroller i utvalg ==
Helene i Når den ny vin blomstrer av Bjørnstjerne Bjørnson (Stavanger, 1909)
Desdemona i Othello av William Shakespeare (Kristiansand, 1910)
Bolette i Fruen fra havet av Henrik Ibsen (Trondheim, 1911)
Rebekka West i Rosmersholm av Henrik Ibsen (Flekkefjord, 1919)
Klara i Musikk av Frank Wedekind (Trondheim, 1923)


== Filmografi i utvalg ==


== Referanser ==


== Kilder ==
Jensson, Liv (1981). Biografisk skuespillerleksikon. Universitetsforl. s. 130. ISBN 8200056228. 


== Eksterne lenker ==
(en) Ragnhild Ovenberg Lyche på Internet Movie Database 
(no) Ragnhild Ovenberg Lyche hos Sceneweb 
(sv) Ragnhild Ovenberg Lyche i Svensk Filmdatabas 
(da) Ragnhild Ovenberg Lyche på Filmdatabasen 
(da) Ragnhild Ovenberg Lyche på danskefilm.dk 
(da) Ragnhild Ovenberg Lyche på danskfilmogtv.dk 
(en) Ragnhild Ovenberg Lyche hos The Movie Database
Orges Shehi

Orges Shehi (født 20. september 1977) er en albansk fotballspiller som spiller for den albanske klubben KF Skënderbeu Korçë.


== Landslaget ==
Han ble tatt ut i Albanias EM-tropp til EM i Frankrike 2016.


== Referanser ==


== Eksterne lenker ==
(en) Orges Shehi – UEFA 
(en) Orges Shehi – Transfermarkt 
(en) Orges Shehi – Transfermarkt (manager) 
(en) Orges Shehi – national-football-teams.com 
(en) Orges Shehi – WorldFootball.net 
(en) Orges Shehi – FootballDatabase.eu 
(en) Orges Shehi – Soccerway 
(en) Orges Shehi – EU-Football.info 
(en) Orges Shehi – FBref 
(es) Orges Shehi – as.com
Norges dyreliv (bokverk)

Norges dyreliv er et naturhistorisk bokverk i fire bind utgitt første gang i 1947-1950 og i ny utgave i 1957-1959 på Cappelens forlag.
Flere norske vitenskapsmenn bidro med artikler til verket.


== Referanser ==
Gravplassetaten (Oslo)

Gravplassetaten i Oslo er en etat i Oslo kommune som ivaretar kommunens lovpålagte ansvar for gravferder og gravplasser. Kommunen har også ansvaret for å forstå gravferder etter dødsfall hvor ingen privatpersoner eller private foretak påtar seg ansvaret for å besørge gravferden.


== Historikk ==
I Oslo hadde tidligere Kirkelig fellesråd forvaltningsansvaret for gravplasser mens kommunen ved Gravferdsetaten etter avtale hadde ansvaret for gravferdsdriften.I tillegg ivaretok Gravferdsetaten kommunens utbetaling av tilskudd til tros- og livssynssamfunn utenfor Den norske kirke, hjemlet i lov om trudomssamfunn og ymist anna og lov om tilskudd til livssynssamfunn.


== Nåtid ==
Etter at den nye lov om tros- og livssynssamfunn av 24. april 2020, også kalt trossamfunnsloven, erstattet lov om trudomssamfunn og ymist anna, samt at gravferdsloven ble endret og fikk det nye kortnavnet gravplassloven, og begge lovene trådte i kraft 1. januar 2021, ble alt forvaltningsansvar for gravferder og gravplasser et samlet kommunalt ansvar i Oslo.Oslo har 20 gravlunder/kirkegårder og ett krematorium på Alfaset.


== Referanser ==


== Eksterne lenker ==
(no) Offisielt nettsted